lv lv es lv en lv en ceb lv lv fi es es lv lv lv fr ceb lv lv lv es lv lv lv lv lv lv lv lv lv lv lv lv id lv en lv lv lv lv nl lv en lv lt lv lv lv lv lt lv lv lv lv lv fr lv lv lv uk en eo lv lv lv lv en
Kādu dienu izlasīju vārdus: "Tas nekas, ka Tu neesi Zero Waste, bet galvenais, ka Tu centies tāds būt." un nodomāju, ka tas ir par mani. Nav viegli mainīt ieradumus tā uzreiz par visiem 100%, it sevišķi, ja dzīvojam tādā plastmasas laikmetā.
Piesārņojums šobrīd ir milzīga mūsu planētas problēma, un kaut arī Latvija un Eiropa ir maza daļa no tā visa posta, es tik un tā ticu, ka katrs mēs varam pielikt savu roku, veidojot labāku nākotni.
Tāpat kā ikdienā es piedomāju, ko pirkt, ēst un lietot, tāpat ir svarīgi šo ticību nezaudēt arī ceļojumos. Šeit es dalīšos ar tām lietām, ko izmantoju ceļojumos, lai pēc iespējas vairāk samazinātu plastmasas izmantošanu, kā arī atkritumu daudzumu. Tā kā es arī vēl tikai mācos, tad laiku pa laikam šo papildināšu ar jaunām lietām, ko lietoju. Vairāki no šiem nav pilnīgi Zero Waste, jo nelielos papīra iepakojumos tie ir bijuši, bet noteikti tie ir videi daudz draudzīgāki, nekā tās alternatīvas, ko lietoju agrāk.
Protams, vienmēr var iztikt bez salmiņiem, bet tie ir forša alternatīva kā baudīt dzērienu. Tie neaizņem daudz vietas, un it sevišķi kādās netīrīgākās valstīs nav jāuztraucas par to vai glāze, bundžiņa, salmiņš ir tīrs. Savu komplektu pirku aliexpress.com par dažiem eiro un komplektā bija gan mazā birstīte, lai to izmazgātu, gan auduma maisiņš pārnēsāšanai.
Ceļojumos es vienmēr dodos uz tirgu, jo tur var nopirkt pašus garšīgākos un sulīgākos augļus un dārzeņus, kā arī citus tās valsts ēdienus. Parasti gan uz pleciem ir mugursoma, bet reizēm arī tur vairs nav vietas, tad palīgā jāņem auduma maisiņš, kurš vienmēr ir līdzi šādiem gadījumiem.
Ceļojumos, kur jānakšņo vienā telpā ar citām personām, auduma maisiņi spēlē ļoti lielu lomu, jo tie nečaukst. Santjago ceļā ir nerakstīts likums - izmantot auduma maisiņus, jo parasti mantu pakošana notiek agri no rīta, kad noteikti ir vēl kāds, kurš guļ, līdz ar to čaukstošā skaņa tajā brīdī ir tikpat kaitinoša, kā oda sīkšana naktī.
Auduma maisiņi paši pie manis kaut kā ir nokļuvuši, bet esmu arī pāris iegādājusies pati. Šis pirkts Anglijā par 2 EUR.
Bez tās savu ikdienu vairs nevaru iedomāties, un arī ceļojumos pudele noteikti nepieciešama līdzi, lai remdētu slāpes. Pudele ir arī viegls atskaites līdzeklis, lai saprastu, cik daudz ūdens šodien esmu izdzērusi. Vispār esmu ļoti slinks ūdens patērētājs, bet cenšos šo mainīt, un pudele noteikti palīdz. Esmu lietojusi gan plastmasas pudeles, kuras nesatur BPA (bisfenols-A), gan plastmasas pudeles, kurās ir atsevišķa vieta kādam auglim, lai piešķirtu ūdenim garšu, gan nerūsējošā tērauda pudeles. Jāsaka, ka mans favorīts ir nerūsējošā tērauda pudeles, kaut tās svars ir smagāks un pārgājienos katrs grams ir nozīmīgs, taču nerūsējošā tērauda pudeles, pateicoties vakuuma izolācijai un dubultai sienai, saglabā ūdeni dzestru un bez nekādas piegaršas. Šī pudele aukstu dzērienu uztur 8 stundas, bet, ja ūdenim pievienots ledus, tad līdz pat 16 stundām. Cena 25 EUR. Šo un citu pudeļu pilnu klāstu vari meklēt tavatelpa.lv
Ejot pārgājienos, staigājot pa mežu, apskatot skaistas vietas, visbiežāk sastopamais musars uz zemes ir tieši vienreizējās lietošanas dzērienu krūzes. Reizēm tiešām nesaprotu, kā tās tur nokļuvušas – nekurienes vidū. Kāds braucis un vienkārši pa logu izmetis? Aiznesis uz mežu? Skumji. Tādēļ, tiklīdz laikapstākļi vairs nelutina, ūdens pudeli nomaina termokrūze. Ar šo Stanley superkrūzi jābūt ļoti uzmanīgam, jo ir tik elementāri apdedzināt mēli. Karstums tajā turas ļoti labi, nekas nepil gar malām. Izcila!
Gan pārtikas, gan dzērienu termoss noder dažādos ceļojumos vai pārgājienos. Katrs no tiem pilda dažādas funkcijas, un, tā kā tie ir gana smagi, ir jāizvērtē vai un cik daudz tos būs nepieciešams izmantot. Braucot atpūsties ar auto, tie man vienmēr ir līdzi. Pārgājienos gan es izvērtēju to nepieciešamību. Vēsā laikā noteikti dzērienu termoss būs līdzi. Pēc Stanley termosu iegūšanas savā īpašumā, es nesaprotu, kā līdz šim biju dzīvojusi. Beidzot man ir termoss, kurš nepil, nelaiž garām un siltumu saglabā arī vēl nākošajā rītā. Cena pret kvalitāti ir atbilstoša, un šo termosu lietošu, līdz to pazaudēšu, jo saplēst to diez vai ir iespējams.
Nesen braucot ciemos pie draudzenes uz lauku māju, pamēģināju pārtikas termosā ielikt ledu – tas strādā. Superkarstā dienā vairākas stundas varēju baudīt dzērienus ar ledu. Šo un citu Stanley produktu pilnu klāstu vari meklēt tavatelpa.lv
Šo esmu paradusi ņemt līdzi visur, arī braucot vienkārši ciemos pie draugiem uz dārza ballīti. Agrāk lielākā problēma ar ēdienu traukiem bija tā, ka vienmēr deg rokas, taču draugi ieteica superlētu, vieglu un ērtu variantu. Interneta veikalos, meklējot pēc nosaukuma “pusdienu termoss”, var atrast ideālas bļodiņas. To cena, ja nemaldos, bija ap 8 EUR par 3 bļodiņām. Rokas nekarst, jo tām ir dubultā siena. Dakšiņu, nazīti un karoti, kas apvienoti ērtā futrālī, ieraudzīju veikalā tavatelpa.lv un uzreiz sapratu, ka tādus sev vēlos. Tie izgatavoti no otrreizējās pārstrādes materiāliem, un cena arī ļoti draudzīga - 7 EUR.
Šis ir kas tāds, kas noteikti prasa ilgāku sadraudzēšanos, nekā iepriekš minētās lietas, taču iespējams pat viens no svarīgākajiem produktiem, kur iespējams pasaudzēt dabu un ietaupīt naudiņu. Mans sadraudzēšanās laiks bija aptuveni 3 mēnešus/perioda dienas, taču tas tikai tādēļ, ka pašai šķita, ka kaut kas nav pareizi. Taču šobrīd ir lieliski apzināties, ka visu dienu vari dzīvoties un baudīt ceļojumu, nedomājot par to, kur un ko nomainīt. Savu piltuvi iegādājos Zeroveikalā par 20 EUR.
Apelsīna šampūnziepes ir mans favorīts. Nopērkamas bez iepakojuma. Lidojot nav jāuztraucas par šķidruma tilpumu, ērti iemest kastītē vai kādā citā konteinerā. Šīm šampūnziepēm nav nepieciešams kondicionieris, tas ir lielisks līdzeklis matu kuplumam, spīdumam un mīkstumam. Nopērkamas Zeroveikalā, cena 8,50 EUR.
Kukurūzu ciete – sausais šampūns
Ceļojot ārpus komforta, nereti saskaros ar apstākļiem, kuros nav pieejama duša katru dienu, tādēļ lielisks palīgs ir sausais šampūns. Kā lieliska un pat vēl labāka alternatīva veikalos nopērkamajiem sausajiem šampūniem ir kukurūzu ciete. Tā labāk derēs gaišo matu īpašniecēm, jo kukurūzu ciete ir sniegbalts pulveris, kas tumšajos matos varētu būt pamanāms – veidos tādu sirmu matu efektu. Ceļojot nav jāuztraucas par šķidruma daudzumu, ko drīkst pārvadāt. Kukurūzas ciete uzsūks matos radušos taukus, dos tiem apjomu, matus vajadzēs mazgāt retāk un tās dabiskās sastāvdaļas nekairinās galvas ādu. Lietošana ir ļoti ātra un ērta – atliek tik iemērkt pirkstus burciņā, kārtīgi izmasēt pie matu saknēm un gatavs. Matu mazgāšanai ietaupīto laiku var iztērēt kādas skaistas vietas apskatei. Un tas izmaksā superlēti – kukurūzas cieti pirku veikalā Zaļā Govs un paka kukurūzas cietes maksā 1,75 EUR.
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Bezmaksas atpūtas vietas. LVM GEO lietotne
Kur atrast bezmaksas atpūtas vietas? Kur aizbraukt netālu no Rīgas? Kur pacep...
Siltā laika pārgājienu ekipējums
“Kas jāņem līdzi?” ir viens no biežāk uzdotākajiem jautājumiem, ko es...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved